CELEX: 32011R0362
Language: lt
Date: 2011-04-13 00:00:00
Title: 2011 m. balandžio 13 d. Komisijos reglamentas (ES) Nr. 362/2011, kuriuo dėl medžiagos monepantelo iš dalies keičiamas Reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose priedas  Tekstas svarbus EEE

14.4.2011   
            
            
               LT
            
            
               Europos Sąjungos oficialusis leidinys
            
            
               L 100/26
            
         KOMISIJOS REGLAMENTAS (ES) Nr. 362/2011
   2011 m. balandžio 13 d.
   kuriuo dėl medžiagos monepantelo iš dalies keičiamas Reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 6 d. Europos Parlamento ir Tarybos reglamentą (EB) Nr. 470/2009, nustatantį Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantį Tarybos reglamentą (EEB) Nr. 2377/90 ir iš dalies keičiantį Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (1), ypač į jo 14 straipsnį kartu su 17 straipsniu,
   atsižvelgdama į Veterinarinių vaistų komiteto suformuluotą Europos vaistų agentūros nuomonę,
   kadangi:
   
               (1)
            
            
               Farmakologiškai aktyvių medžiagų, naudojamų Sąjungoje maistiniams gyvūnams skirtuose veterinariniuose vaistuose arba gyvulininkystėje naudojamuose biocidiniuose produktuose, didžiausia leidžiamoji koncentracija turėtų būti nustatoma pagal Reglamentą (EB) Nr. 470/2009.
            
         
               (2)
            
            
               Farmakologiškai aktyvios medžiagos, jų klasifikacija ir didžiausia leidžiamoji koncentracija gyvūniniuose maisto produktuose nustatytos 2009 m. gruodžio 22 d. Komisijos reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose (2) priede.
            
         
               (3)
            
            
               Monepantelas šiuo metu yra įtrauktas į Reglamento (ES) Nr. 37/2010 priedo 1 lentelę kaip medžiaga, leidžiama naudoti avims ir ožkoms (taikoma raumenims, riebalams, kepenims ir inkstams), išskyrus gyvūnus, kurių pienas skirtas žmonėms vartoti. Ožkoms nustatyta laikinoji šios medžiagos didžiausia leidžiamoji koncentracija (toliau – DLK) nustos galioti 2011 m. sausio 1 d.
            
         
               (4)
            
            
               Paraiška dėl dabartiniame monepantelo įraše nurodytos laikinosios DLK ožkoms galiojimo laikotarpio pratęsimo buvo pateikta Europos vaistų agentūrai.
            
         
               (5)
            
            
               Veterinarinių vaistų komitetas rekomendavo pratęsti laikinosios monepantelo DLK ožkoms galiojimo laikotarpį.
            
         
               (6)
            
            
               Todėl monepantelo įrašas Reglamento (ES) Nr. 37/2010 priedo 1 lentelėje turėtų būti atitinkamai iš dalies pakeistas, siekiant pratęsti laikinosios DLK ožkoms galiojimo laikotarpį. Toje lentelėje nustatyta laikinoji monepantelo DLK ožkoms turėtų galioti iki 2012 m. sausio 1 d.
            
         
               (7)
            
            
               Šiame reglamente nustatytos priemonės atitinka Veterinarinių vaistų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 37/2010 priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja trečiąją dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. balandžio 13 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 152, 2009 6 16, p. 11.
   
      (2)  OL L 15, 2010 1 20, p. 1.
   
      PRIEDAS
      Monepantelo įrašas Reglamento (ES) Nr. 37/2010 priedo 1 lentelėje pakeičiamas taip:
      
         
                     Farmakologiškai aktyvi medžiaga
                  
                  
                     Žymeklio likutis
                  
                  
                     Gyvūnų rūšis
                  
                  
                     DLK
                  
                  
                     Tiksliniai audiniai
                  
                  
                     Kitos nuostatos (pagal Reglamento (EB) Nr. 470/2009 14 straipsnio 7 dalį)
                  
                  
                     Terapinė klasifikacija
                  
               
                     „Monepantelas
                  
                  
                     Monepantelo sulfonas
                  
                  
                     Avys
                  
                  
                     700 μg/kg
                     7 000 μg/kg
                     5 000 μg/kg
                     2 000 μg/kg
                  
                  
                     Raumenys
                     Riebalai
                     Kepenys
                     Inkstai
                  
                  
                     Neskirtas naudoti gyvūnams, kurių pienas skirtas vartoti žmonėms.
                  
                  
                     Antiparazitinės veikliosios medžiagos, veikliosios medžiagos, veikiančios endoparazitus
                  
               
                     Ožkos
                  
                  
                     700 μg/kg
                     7 000 μg/kg
                     5 000 μg/kg
                     2 000 μg/kg
                  
                  
                     Raumenys
                     Riebalai
                     Kepenys
                     Inkstai
                  
                  
                     Laikinoji DLK galioja iki 2012 m. sausio 1 d.
                     Neskirtas naudoti gyvūnams, kurių pienas skirtas vartoti žmonėms.
                  
                  
                     Antiparazitinės veikliosios medžiagos, veikliosios medžiagos, veikiančios endoparazitus“